**PRÍPAD – VERTIGO**

**Predáva krmivo pre zvieratá**

36 – ročná žena (teraz tehotenstvo, termín pôrodu – koniec januára 2021 )  
Chodí ako chodí.

Prišla v roku 2018 kvôli závratom. Nemá rovnováhu, ako opitá. V hlave pocit kmitania, kývania, v nohách roztrasenosť. Akoby sa hýbala zem – „musím to ustáť, udržať rovnováhu“. Nestojí pevne, hýbe nohami ako na mäkkom povrchu. **Horšie, keď stojí a sedí. Lepšie keď sa hýbe, chodí. Pri státi sa musí stále hýbať, kývať akoby udržiavala stabilitu.** Akoby mala stále rozkývanú hlavu, občas závrat. Pocit, že je na lodi a musí hľadať stabilitu. Keď má dobrý deň (nevie prečo), je to lepšie. Nevie povedať čo ovplyvňuje dobrý a zlý deň. Tak sa zobudí. Buď silná alebo slabšia nerovnováha. Pred tehotenstvom jej pomáhal alkohol, bola viac stabilná.

JEDLO:

* Neovplyvňuje stav.
* Vadí jej ťažká vôňa jedál a mastné jedlo.

Skôr zimomravá, teraz v tehotenstve pocit tepla. Potrebuje čerstvý vzduch. Aj sa lepšie cíti na čerstvom vzduchu. Teplý vzduch jej zhorší stav – ťažoba, závrate.

V roku 2014 sa jej narodila dcérka.   
**V októbri 2016** po svadbe boli len s manželom na svadobnej ceste v Zanzibare. **Dostala úpal**. Bola v panike, mala triašku, slabosť. Strach, že je ďaleko od domova a nikto jej nepomôže. Mala obavy, čo ak to na ňu opäť príde. Odpočítavala dni, v noci sa triasla, nespala. Manžel jej stavu nevenoval pozornosť. Po návrate z dovolenky sa postupne začali objavovať pocity nestability. Úzkosť už nepociťovala.

Vzťah s manželom: Manžel ju stále rozčuľuje, je bordelár, chodí na ryby a dostatočne sa jej nevenuje. Aj na dovolenke jej na ňom všetko vadilo. (On je „pohoďák“.)   
Podľa nej je nevšímavý, má strach, že sa o ňu nepostará.

Pedantná, má rada poriadok. Často vybuchuje kvôli maličkostiam, väčšinou jej vadí neporiadok.

Občas (1 až 2 x do roka) sa v noci zobudí a má úzkosti, triašku celého tela. Objavia sa spomienky z minulosti, vtedy nemôže dýchať. Aj napriek pocitom zimy, musí otvoriť okno. Pomôže aj studený, mokrý uterák na hlavu krk.

V rokoch 2011 – 2012 sa u mňa homeopaticky liečila. Mala úzkosti a strachy z chorôb, z rakoviny a zo smrti, ktoré začali po návšteve krstného otca v nemocnici (rakovina ). Pomohlo jej TABACUM. Niekoľko rokov nemala problémy.